Likumprojekts

**Grozījums likumā „Par atjaunotā Latvijas Republikas 1937. gada Civillikuma saistību tiesību daļas spēkā stāšanās laiku un piemērošanas kārtību”**

Izdarīt likumā „Par atjaunotā Latvijas Republikas 1937. gada Civillikuma saistību tiesību daļas spēkā stāšanās laiku un kārtību” (Latvijas Republikas Augstākās Padomes un Valdības Ziņotājs, 1993, 1./2.nr.; Latvijas Republikas Saeimas un Ministru Kabineta Ziņotājs, 1997, 15.nr.) grozījumu un papildināt likumu ar 19. pantu šādā redakcijā:

 „**19. pants.**

Civillikuma ceturtās daļas trešās nodaļas otrās apakšnodaļas IV iedaļa „Nokavējums līgumiem par preču piegādi, pirkumu vai pakalpojuma sniegšanu” stājas spēkā 2013. gada 16. martā. Civillikuma ceturtās daļas trešās nodaļas otrās apakšnodaļas IV iedaļas „Nokavējums līgumiem par preču piegādi, pirkumu vai pakalpojuma sniegšanu” noteikumi nav piemērojami līgumiem, kas noslēgti līdz 2013. gada 16. martam un līgumiem, kas noslēgti iepirkuma vai koncesijas procedūras rezultātā, ja tā izsludināta līdz 2013. gada 16. martam.”

Tieslietu ministrs                                                   J. Bordāns

07.01.13. 9:30

145

I.Kahanoviča, 67036934

Inese.Kahanovica@tm.gov.lv